 Kushone 4 wabantu engozini yetekisi nemoto encane News24Kushone 4 wabantu engozini yetekisi nemoto encanePolokwane - Abantu abane, okubalwa kubona nengane, bashonile kwalimala abanye abangu-12 ngoMgqibelo ebusuku ngesikhathi itekisi ishayisana nemoto encane ku-N1 ngaphandle kwasePolokwane eLimpopo kusho abosizo lokuqala.Abosizo lokuqala be-ER24, kanye nabakwezinye izinkampani, bafike endaweni yesehlakalo ngemuva kwehora lesithupha bathola imoto encane iphakathi komgwaqo, itekisi yona ibuqamama, eceleni komgwaqo.Izidumbu zitholakale zisaphazeke emgwaqeni ngesikhathi abalimele bona beyaluza ngasemgwaqeni, kusho okhulumela i-ER24 uRussel Meiring.OLUNYE UDABA: Basinde ngokulambisa osaziwayo bedlwengulwaAbashonile bekungabantu besilisa ababili, owesifazane kanye nentombazanyana okukholakala ukuthi ineminyaka emine ubudala.Abanye abantu abangu-12 batholakale belimele endaweni yesehlakalo. Abangu-8 kubona bebesesimeni esibucayi kanti kanti abanye bebelimele ngezindlela ezahlukene kwadingeka ukuba bonke bathole usizo lokuqala, kusho uMeiring.Uthe ngemuva kokuthola usizo lokuqala endaweni yesehlakalo, baphuthunyiswe ezibhedlela ezahlukene, usho kanje. 